由黎芷珊主持的《芷珊約您》昨晚(28日)播出一集嘉賓是張敬軒(軒仔),芷珊飛到紐約直擊軒仔美國站巡唱,巡唱結束後,芷珊與軒仔深度交流。
芷珊問軒仔入行多年犧牲了什麼?軒仔坦言:「一個內地人嚟香港(發展),你會覺得你有咩唔好嘅新聞,會好似變咗一個內地人嘅典範(代表),好多因素令我覺得輸唔起。」軒仔續指為了保持靚聲,連最愛的酒都不敢多喝:「我要Keep住把聲仲唱到以前啲歌,咁呢啲就係平時生活上嘅約束。」
問到未來十年計劃,軒仔打算將多年來累積到經驗與後輩分享:「用我哋捱過嘅苦頭話畀佢哋聽捷徑喺邊度,呢啲係好好傳播(傳承)。」芷珊問到現在的他快樂嗎?軒仔坦言:「快樂呀,行到42歲呢兩年係我人生最好時候,我有自己團隊,無論做演唱會或者拍YouTube都有好反應,自己派歌反應又好好,爸爸媽媽生活又安穩,自己想食嘅嘢又食得起,想去嘅地方又去得起,覺得人生好圓滿,但要Keep住落去係唔容易。」
芷珊向軒仔提問大家感情事,42歲的軒仔坦言開始有想被人照顧的念頭,芷珊問到有否遇過適合對象?軒仔想了良久後說:「(呢行)唔係好識到人係真嘅,同埋(我)唔係咁輕易畀人進入到我生命。」他又自認惡頂:「比如有Potential成為情人嘅人,同一班Friend嚟到我屋企,會喺我屋企攞起啲嘢嚟睇睇,但係佢擺唔番啱個位,咁我就會行埋去擺番啱,咁就完咗喇。」
芷珊向軒仔嚴刑迫供拍過幾次拖,軒仔說:「拖過一隻、半隻手仔咁啦,我係一個講將來嘅人,但一去到講將來標準就會唔同,我係冇『不如行吓睇吓點先啦』呢一種,我所有嘢都要Well Planned。」
問到有否真正愛過一個人?軒仔不諱言:「我覺得我係愛過,其實父母係影響我嘅感情觀,佢哋係南轅北轍,到𠵱家都係唔夾,我見到我媽嘅痛苦,嗰種矛盾到𠵱家40幾年都係冇解決,佢哋到離開嗰一日,都唔會解決得到,我唔可以畀我人生係咁。」軒仔直言如果遇到真愛便會退休:「如果我Commit得佢係我另一半,我會同佢Share人生最後嗰段時間。」